**MOKASA 2**

**102/3**

**KISWAHILI PP3**

**SEHEMU YA A: FASIHI SIMULIZI.**

**Maswali**

a) Bainisha utanzu unaorejelewa **(al.1)**

b) Thibitisha jibu lako katika (a) kwa hoja zozote tatu **(al.3)**

1. Utanzu huu unaonekana kudidimia katika jamii yako. Pendekeza njia zozote nne za kuuimarisha. **(al.4)**
2. Andika shughuli moja ya Kijamii na moja ya Kiuchumi ambazo zinaonekana kuendelezwa katika jamii ya utingo huu. **(al 2)**
3. Taja na utolee mifano mbinu sita za kimtindo zilizotumiwa katika utungo huu **(al.5)**
4. Wewe ni mmoja kati watafiti katika kipera hiki. Fafanua changamoto zozote tano ambazo mnaweza kukumbana nazo. **(al 5)**

**3. Soma shairi lifuatalo kisha ujibu maswali:**

**MAGENGE MANNE**

1. Genge la kwanza la mazimwi,

Lilituahidi nchi bila minyororo ya kutojua, maradhi na umaskini,

Tukanengukanenguka viwanjani, kwa shangwe na vigelegele,

Mwongo na nusu wa upepo wa ulafi na ukungu wa ufisadi,

Ukazima mwenge wa utaifa na kuangusha uzalendo mtaroni,

Harufu ya ukabila ikachafua nchi kama uzushi wa kicheche.

1. Genge la pili la mazimwi,

Lilituahidi majira maangavu, ya amani, upendo na umoja,

Tukajijeruhi koo kwa kuimba ‘juu! Juu! Juu sana!’

Baada ya miongo miwili, tulibaki na kibwagizo kile kile,

Njaa, njaa, njaa.

Ingawa raia walichapa kazi usiku na mtana,

Jasho lao lililiwa na hivyo pakaibuka zao,

Zao la umaskini, unaovuma kama bahari, kwenye miamba.

1. Genge la tatu la nusu mazimwi,

Lilituahidi katiba mpya na dawa kali dhidi ya ufisadi,

Tukaamini wimbo ‘Yote yanawezekana, yote yanawezekana’

Baada ya miaka mingine ya hila, tamaa na uzingizi ulingoni,

Ahadi iliyomwesamwesa kama nyota ya taifa jipya,

Ikamezwa na wingu la ujanja na harufu ya ufisadi.

1. Genge la nne la mazimwi yaso mazimwi,

Naliona genge hili katika ndoto,

Lina hila kama za magenge ya mwanzo

Limevaa sura ya kutabasamu na kinywa chenye ulimi mtamu,

Naona raia wataingia mtegoni tena,

Wadhulumike tena kwa miaka ijayo, hadi siku ile,

Watakapojua kuwa,

Siasa za ukabila na ‘mtu wetu’ hazina natija kwa nchi.

Lakini swali ni je, raia walorogeka kwa ukabila watajifunza?

**Maswali**

1. Shairi hili ni la aina gani? Thibitisha. (alama 3)
2. Eleza dhamira kuu ya shairi hili (alama 2)
3. Eleza njia **mbili** ambazo mshairi ametumia kusisitiza ujumbe wake. (alama 2)
4. Eleza ulaghai wa magenge yanayorejelewa katika shairi hili. (alama 3)
5. Eleza sifa **mbili** kuu za nafsineni. (alama 2)
6. Kauli **“magenge ya mazimwi’** imetumika kijazanda. Eleza. (alama 1)
7. Eleza sifa zozote **tatu** za raia katika shairi hili (alama 3)
8. Andika ubeti wa **tatu** kwa lugha nathari (alama 4)

**4. Soma shairi lifuatalo kisha ujibu maswali:**

Binadamu hatosheki, ni kiumbe chenye zani, kweli mja hapendeki,

Kwa kweli haaminiki, hila ameficha ndani, la wazi ni unafiki,

Ukweliwe haafiki, njma zake zi moyoni, usimwone ni rafiki,

Mtu kuwa na tamaa, akitaka kiso chake, ni hatari kama nyoka.

Wengine watakuua, wakiona una pesa, hata zikiwa kidogo,

Hizo kwao ni maua, hupupiwa zikatesa, wakazifuata nyago,

Hadi kwenye wako ua, pasipo hata kupesa, wala kukupa kisogo,

Mtu kuwa na tamaa, akitaka kiso chake, ni hatari kama nyoka.

Pindi kinunua kitu, hafurahi Shaitani, bali tajawa chukizo,

Mtu kiwa mtukutu, tanuna mtimani, kwalo lako tekelezo,

Tamko lake “Subutu!”Kuondoa tumaini, na kukuulia wazo,

Mtu kuwa na tamaa, akitaka kiso chake, ni hatari kama nyoka.

Aliye na taraghani, taabu kuishi naye, kazi yake kujidai,

Takusema faraghani, asosema kiwa naye, kupendeza maadui,

Hana faida nyumbani, ni mtu akuchimbaye, mradi usitumai,

Mtu kuwa na tamaa, akitaka kiso chake, ni hatari kama nyoka.

Kwa hakika ni balaa, kumkirimu mchawi, aliyejaa uchoyo,

Bahati ina hadaa, kukupa alo sadawi, aibatili rohoyo,

Mipangoyo kwake jaa, na nia ya ustawi, huwiza kuvunja kaninyo,

Mtu kuwa na tamaa, akitaka kiso chake, ni hatari kama nyoka.

Ninacho changu kilio, ninalia sanasana, kinyesi nimetupiwa,

Ningetoa azimio, lakini uwezo sina, kwa mazito kuambiwa,

Ama nitimue mbio, fuadini ninanena, akilini nazuiwa,

Mtu kuwa na tamaa, akitaka kiso chake, ni hatari kama nyoka.

**Maswali**:

1. Lipe shairi hili anwani mwafaka. (alama 1)
2. Fafanua mambo **manne** ambayo nafsineni analalamikia. (alama 4)
3. Ainisha shairi hili kwa kuzingatia vigezo vifuatavyo: (alama 3)

(i) Idadi ya vipande katika kila mshororo

(ii) Mpangilio wa vina katika beti

1. Idadi ya mishororo katika kila ubeti
2. Andika ubeti wa **nne** kwa lugha nathari. (alama 3)
3. Bainisha tamathali **mbili** za usemi zilizotumiwa katika shairi hili. (alama 2)
4. Huku ukitoa mifano, onyesha mbinu **mbili** alizotumia mshairi kutosheleza mahitaji ya kiarudhi. (alama 2)
5. Andika aina **mbili** za urudiaji zilizotumiwa katika shairi hili. (alama 2)
6. Fafanua muundo wa ubeti wa **tano** na **sita**. (alama 3)

**TAMTHILIA YA KIGOGO**

6. **Muktadha**

Ukitaka kuwafurusha ndege, kata mti.

1. Taja na ueleze mifano mingine minne ya mbinu inayojitokeza katika dondoo hili. (alama 4)
2. Eleza maudhui yoyote sita yanayoendelezwa na nafsi neni. (alama 6)
3. Eleza namna msemaji na wengine walivyodumisha usemi huu. (alama 10)

7 a) Kenga alichangia pakubwa msiba kwa Wanasagamoyo. Thibitisha kwa mifano yoyote kumi.

b**) Pauline Kea**  amefanikiwa kutumia mbinu rejeshi kama mbinu mojawapo kufaniksha uwasilishaji wa maudhui katika tamthilia ya Kigogo. Thibitisha kwa kutolea mifano kumi. (alama 10

**USHAIRI**

**MWONGOZO**

3.

1. **Shairi huru**

b) Dhamira ya mshairi ni kuweka wazi namna uongozi wa awamu mbalimbali ulivyoendeleza dhuluma dhidi ya raia wake kwa kuwahadaa na namna raia nao waivyoendelea kuwachagua viongozi wabaya kwa vigezo kama ukabila na kujuana. **Alama 2/0**

c)

* Ametumia uradidi kusisitiza ujumbe wake, mfano lilituahidi
* Ametumia swali balagha kusisitiza ujumbe mfano. Raia walorogeka kwa ukabila watajifunza? **Alama 2×1=02**

d) **Ulaghai wa magenge**

* Ahadi ya nchi isiyo na minyororo ya kutojua, isiyo na maradhi na umaskini
* Ahadi ya majira maangavu, ya amani, upendo na umoja
* Ahadi ya katiba mpya na dawa kali dhidi ya ufisadi

**Alama 3×1=03**

**e) Sifa kuu za nafsineni**

* **Mwenye kumbukizi**- anakumbuka awamua mbalimbali za uongozi kwa kina.
* **Mtambuzi wa mambo**- nafsineni ana uwezo wa kutambua mambo mbalimbali ya kisiasa na kiungozi. **Alama 2×1=02**

f) Magenge ya mazimwi ni jazanda ya kuwakilisha viongozi ambao wanaongozwa na tamaa ya kuwaibia rai ana kwa kuwahadaa. (**mwanafunzi lazima ataje viongozi**) **Alama 1/0**.

g) **sifa za raia**

* wenye bidii - Ingawa raia walichapa kazi usiku na mtana,
* wenye tumaini - wana matumaini kuwa kila uongozi mpya ujapo utaleta hali nzuri na kubadili maisha.
* wenye ukabila - raia walorogeka kwa ukabila watajifunza?
* Wavumilivu - wanavumilia dhuluma kutoka kw auongozi mmoja hadi mwingine.

**(Zozote tatu alama Alama 3×1=03 - Lazima mwanafunzi athibitishe au atuzwe 0)**

h)

Mshairi anasema kuwa kundi la tatu la viongozi liliwaahidi katiba mpya na dawa dhidi ya ufisadi. Anaendelea kusema kuwa,waliamini ahadi za viongozi wale na wakawa wanaimba kuw ayote yanawezekana. Anasema kuwa, baada ya miaka mingine ambayo ilijaa hila za viongozi wakiwa uongozini, zile ahadi zile zote walizozitoa zilimezwa na ujanja wao na ule ufisadi ambao ulikuwa umekithiri.

(**Alama 4×1=4)**

**4. Shairi la kiarudhi**

1. **Anwani mwafaka**

Binadamu hatosheki / Binadamu ana tamaa / tamaa ni hatari (**alama 1/0)**

1. **Mambo manne ambayo nafsineni analalamikia**

* Mtu aliye na tama huwa hatari kama nyoka
* Unafiki wa mtu asyeaminika
* Masengenyo
* Balaa ya kumkirimu mchawi ni kutupiwa kinyesi (**Za kwanza 4×1=4)**

1. **Bahari**

* Tumbuizo – kila mshororo una vipande vitatu – ukwapi, utao, mwandamizi ambavyo vinatoshana kwa urefu – kila kimoja kina mizani nane
* Ukaraguni – vina vya kila kipande vinatofautiana katika shairi nzima
* Tarbia – kila ubeti una mishororo minne

(**Alama 3×1=3 – maelezo/ithibati ni lazima ndipo atuzwe 1/0)**

1. **Lugha nathari**

* Ni taabu kuishi na mtu aliye taraghani kwani kazi yake ni kujidai
* Atakusema faraghani asivyosema ukiwa naye kuwapendeza maadui zako
* Ni mtu akuchimbaye. Hana faida nyumbani. Mradi usimtumai.
* Mtu aliye na tamaa wa kutaka kisicho chake ni hatari kama nyoka.

(**Alama 3×1=3 jibu liandikwe kwa aya moja au atuzwe 0)**

1. **Tamathali za usemi**

* Takriri - Mtu kuwa na tamaa, akitaka kiso chake, ni hatari kama nyoka.
* Tashbihi/tashbiha – ni hatari kama nyoka
* Tashihisi/uhaishaji/uhuishi – bahati inahadaa – bahati kupewa uwezo wa kudanganya
* Litifati – ‘Subutu’ kumwacha mtu ajisemee
* Nahau – kinyesi nimetupiwa

(**Za kwanza 2×1=2 atolee mfano au atuzwe 0)**

1. **Uhuru wa mshairi**

* Inkisari – ukweliye badala ya ukweli wake, kiso badala ya kisicho n.k
* Miundo ngeu ya kisintaksia / kuboronga sarufi / kufinyanga sarufi – ninacho changu kilio badala ya ninacho kilio changu

(**Za kwanza 2×1=2 ataje, atolee mfano na asahihishe au atuzwe 0)**

1. **Aina za urudiaji**

* Urudiaji wa neno – kweli,
* Urudiaji wa sauti –a – balaa, hadaa, jaa, tamaa
* Urudiaji wa mstari - Mtu kuwa na tamaa, akitaka kiso chake, ni hatari kama nyoka.
* Urudiaji wa silabi – ki, ki, ki

(**Za kwanza 2×1=2 atolee mfano au atuzwe 0)**

1. **Umbo la ubeti wa tano na sita**

* Mistari / mishororo minne katika kila ubeti
* Vipande vitatu katika kila mshororo
* Vina vinabadilika kulingana na ubeti
* Mizani 8,8,8=24 katika kila mshororo
* Mshororo wa mwisho unarudiwarudiwa/ **kibwagizo** (lazima atolee mfano **Mtu kuwa na tamaa, akitaka kiso chake, ni hatari kama nyoka)**

(**Zozote 3×1=3)**